Георги Цанев
Частица малка съм от битието…

chitanka.info

Частица малка съм от битието,

което ме люлее като люлка.

Една звезда над мене щедро свети,

трасира пътя ми като светулка.

Живея в пролет и неповторимо

във вените ми млада кръв клокочи.

Мечтите ми — горчиви като вино,

дълбаят будното ми слепоочие.

И лятото ще дойде като песен,

върху крила на волна чучулига.

Но как е кратка всяка наша есен

и дните преброени все не стигат.

Дано да е далеч внезапна зима,

която полета ми да прекърши.

И да остане в мене капка жива,

най-истинската песен да довърша

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.